Vezano uz javni natječaj za prijam u državnu službu na neodređeno vrijeme (KLASA: 112-02/23-01/02, URBROJ: 567-01/05-23-01)

**OPIS POSLOVA, PODACI O PLAĆI I POPIS LITERATURE**

OPIS POSLOVA

**SEKTOR ZA NADZOR, ISTRAGE I ZAŠTITU PRAVA ISPITANIKA, SLUŽBA ZA ZAŠTITU I PROMICANJE PRAVA ISPITANIKA**

* **Stručni savjetnik u Agenciji za zaštitu osobnih podataka**– 1 izvršitelj/ica, radno mjesto br. 31

Obavlja složenije poslove iz nadležnosti Službe koji zahtijevaju samostalnost i stručnost u radu uz češći nadzor i opće i specifične upute rukovoditelja; Koordinira i planira te sudjeluje u provođenju informativno-edukativnih, godišnjih i periodičnih planova kojima je cilj pružanje pravodobnih i točnih informacija te osvješćivanje javnosti iz područja zaštite osobnih podataka; Koordinira i priprema nacrte i prijedloge programa te kratkoročnih i dugoročnih planova Agencije; Objedinjuje izradu godišnjih i periodičnih izvješća o radu Agencije te ih priprema za javnu objavu, te obavlja i druge poslove po nalogu rukovoditelja.

PODACI O PLAĆI

Sukladno članku 108. stavku 1. Zakona o državnim službenicima („Narodne novine“ broj 27/2001, 92/2005, 86/2008, 28/2010, 74/2010), a u svezi s člankom 144. stavkom 2. Zakona o državnim službenicima („Narodne novine“, broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 37/13, 38/13, 1/2015, 138/15, 61/17, 70/19, 98/19, 141/22) plaću navedenog radnog mjesta čini umnožak koeficijenta složenosti poslova radnog mjesta koji, sukladno Uredbi o nazivima radnih mjesta i koeficijentima složenosti poslova u državnoj službi ("Narodne novine“, broj 25/13, 72/13,151/13, 09/14, 40/14, 51/14, 77/14, 83/14 - Ispr., 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 - Ispr., 74/17, 122/17, 9/18, 57/18, 59/19, 79/19, 119/19, 50/20, 128/20, 141/20, 17/21, 26/21, 78/21, 138/21, 9/22, 13/22, 139/22), iznosi 1,600 i osnovice za izračun plaće, uvećan za 0,5% za svaku navršenu godinu radnog staža.

POPIS LITERATURE ZA PRIPREMU KANDIDATA ZA TESTIRANJE

* Ugovor o funkcioniranju Europske unije – članak 16.
* Povelja Europske unije o temeljnim pravima – članak 7. i 8.
* Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka)
* Ustav RH („Narodne novine“ br. 56/90, 135/97, 113/00, 28/01, 76/10, 5/14) – članak 37.
* Zakon o provedbi Opće uredbe o zaštiti podataka („Narodne novine“ br. 42/18)
* Zakon o potvrđivanju Konvencije za zaštitu osoba glede automatizirane obrade osobnih podataka i Dodatnog protokola uz Konvenciju za zaštitu osoba glede automatizirane obrade osobnih podataka u vezi nadzornih tijela i međunarodne razmjene podataka („Narodne novine – Međunarodni ugovori“ br. 4-38/05)
* Zakon o potvrđivanju izmjena i dopuna Konvencije za zaštitu osoba glede automatizirane obrade osobnih podataka (ETS br. 108) koje Europskim zajednicama omogućavaju pristupanje („Narodne novine – Međunarodni ugovori“ br. 12-129/05)
* Zakon o elektroničkim komunikacijama („Narodne novine“ br. 73/08, 90/11, 133/12, 80/13, 71/14 i 72/17)
* Zakon o zaštiti fizičkih osoba u vezi s obradom i razmjenom osobnih podataka u svrhe sprječavanja, istraživanja, otkrivanja ili progona kaznenih djela ili izvršavanja kaznenih sankcija („Narodne novine“ br. 68/2018)
* Zakon o potvrđivanju Protokola kojim se mijenja i dopunjuje Konvencija za zaštitu osoba glede automatizirane obrade osobnih podataka („Narodne novine – Međunarodni ugovori“ br. 8-57/19) (na dan stupanja na snagu Zakona Protokol nije na snazi u odnosu na Republiku Hrvatsku)
* Zakon o općem upravnom postupku („Narodne novine“ br. 47/09, 110/21)
* Zakon o upravnim sporovima („Narodne novine“ br. 20/10, 143/12, 152/14, 94/16, 29/17, 110/21)
* Odluka o uspostavi i javnoj objavi popisa vrsta postupaka obrade koje podliježu zahtjevu za procjenu učinka na zaštitu podataka (KLASA: 004-04/18-01/01
URBROJ:567-01/01-18-02 od 21.prosinca 2018.)
* Konvencija za zaštitu ljudskih prava i temeljnih sloboda – članak 8.
* Konvencija za zaštitu osoba glede automatizirane obrade osobnih podataka

**AGENCIJA ZA ZAŠTITU OSOBNIH PODATAKA**